профилa нa купувачa, което не се ползвa като средство зa обявяване нa конкурентно възлагане на поръчка
 Приложение ХVI
 Информация, която трябва да бъде включена в обявленията за възложена поръчка
 Приложение XVII А
 Услуги по смисъла на член 31
 Приложение XVII Б
 Услуги по смисъла на член 32
 Приложение ХХ
 Особености, свързани с публикуването
 Приложение ХХI
 Определяне на някои технически спецификации
 Приложение ХХIII
 Разпоредби на международното трудово право по смисъла на член 59, параграф 4
 Приложение ХХIV
 Изисквания относно оборудването за електронно получаване на оферти, заявления за участие, заявления за квалифициране, планове и проекти в конкурси за проект
 (1) Следва да се отбележи, че „публичноправни организации“ са организациите, по отношение на които са изпълнени и трите условия, определени в член 2, параграф 1, буква а) от Директива 2004/17/ЕО. По отношение на понятието „публични предприятия“ правната презумпция в член 2, параграф 1, буква б) от Директива 2004/17/ЕО служи за по-ясно определяне на приложното поле на тази директива и не засяга търговското право на държавите — членки на ЕС, или на Украйна. За целите на член 2, параграф 3 от Директива 2004/17/ЕО „законови, подзаконови или административни разпоредби“ са правните актове, приемани от държавата, регионалните или местните органи и техните администрации в рамките на съответните им правомощия.
 (2) Съгласно член 5, параграф 2 от Директива 2004/17/ЕО посочената директива не се прилага за образувания, които предоставят автобусни транспортни услуги на обществеността там, където други образувания могат да предоставят тези услуги — по принцип или в конкретна географска област — при същите условия, както възложителите.
 (3) Позоваването на Директива 97/67/ЕО, направено в член 6 от Директива 2004/17/ЕО, е направено с цел да се поясни, че последната не се прилага по отношение на дейности, свързани с предоставянето на пощенски услуги след пълното им либерализиране (т.е. отварянето им за цялостна конкуренция). Същото следва да се прилага и за Украйна, ако и когато Украйна реши да либерализира пазара за пощенски услуги. В допълнение се отбелязва, че украинската пощенска администрация понастоящем не предоставя всички услуги, посочени в член 6, параграф 2, буква в) от Директива 2004/17/ЕО, но че ако на по-късен етап се предоставят такива услуги, те ще попадат в обхвата на тази глава.
 (4) С оглед на правилното прилагане на член 9 от Директива 2004/17/ЕО са предоставени насоки и помощ в обяснителната бележка „Utilities Directive – Contracts involving more than one activity“ („Директивата за комуналните услуги — поръчки, обхващащи няколко дейности“), публикувана от Европейската комисия. При приемането на специфично законодателство с цел изпълнение на член 9 Украйна ще взема предвид дадените в този документ насоки.
 (5) Член 19, параграф 2 от Директива 2004/17/ЕО не се прилага по отношение на възложители от Украйна. Вместо това Комитетът по търговия може да поиска от украинските възложители да предоставят съответната информация.
 (6) Ако и когато Украйна изключва поръчки от приложното поле на настоящата глава на основание член 22, буква а) от Директива 2004/17/ЕО, предвидените в посочената разпоредба уведомления се отправят до Комитета по търговия.
 (7) Директива 83/349/ЕИО не се прилага по отношение на Украйна. Следователно под „свързано предприятия“ се разбира всяко предприятие, чиито